Here is a page extracted from Wikipedia that may contain CSS, HTML, and a lot of unformatted text.

Title: Primavera Europea
Content: Primavera Europea ye una coalición politica espanyola formada de cara a las eleccions a o Parlamento Europeu de 2014  y integrada por organizacions d'ezquierdas, ecolochistas y nacionalistas federalistas d'ambito estatal, asinas como atras d'o País Valenciano, Castiella, Aragón, Extremadura y Ceuta: Coalició Compromís, EQUO, Chunta Aragonesista (CHA), Democracia Participativa (Participa), Por Un Mundo Más Justo (PUM+J), Partido Castellano (PCAS), Socialistas Independientes de Extremadura (SIEX), Coalición Caballas y Socialistas por Tenerife (SxTf).

Os suyos candidatos a la presidencia d'a Comisión Europea son Ska Keller y José Bové, refirmaus por o grupo parlamentario europeu Verdes-Alianza Libre Europea (Verdes/ALE).

A candidatura d'a coalición ye encabezada por Jordi Sebastià, de Compromís, con Florent Marcellesi, de EQUO, como numero 2 en un liderazgo definiu como "compartiu" por a propia coalición.. En caso de que s'obtenga nomás un eurodiputau, o candidato d'EQUO será en o Parlamento Europeu mientres una parte d'a lechislatura seguntes a proporción d'os votos obtenius por a coalición en toda Espanya fueras d'a Comunidat Valenciana, estando os votos quitaus en ista comunidat os proporcionalment correspondients a o periodo que i será o candidato de Compromís.

Amás, tienen como cabezas de cada partiu a Ángela Labordeta, por CHA (numero 3 d'a lista electoral); Miguel Prados, por Participa (numero 5); Esther Moreno, por PCAS (numero 6); Miguel Ángel Vázquez, por PUM+J (numero 7); Pilar Barrientos por SIEX (numero 10); Mohamed Alí, por Caballas (numero 19); y Juan Leopoldo Torres, por SxTf.

Referencias

Vinclos externos 
 Pachina oficial de Primavera Europea

Coalicions electorals d'Espanya